**Sludinājums**

APP "Latvijas Biomedicīnas pētījumu un studiju centrs" izsludina rakstisku intelektuālā īpašuma “Personalizēts krūts vēža molekulārās diagnostikas tests zāļu izvēlei un slimības gaitas novērošanai” izsoli.

Izsoles objekts – vienkāršā licence intelektuālā īpašuma – zinātības (know-how): “Personalizēts krūts vēža molekulārās diagnostikas tests zāļu izvēlei un slimības gaitas novērošanai” (turpmāk – intelektuālais īpašums) izmantošanas tiesībām.

Intelektuālais īpašums radīts darbības programmas «Izaugsme un nodarbinātība» 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” projekta Nr. KC-PI-2017/23 “Personalizēts krūts vēža molekulārās diagnostikas tests zāļu izvēlei un slimības gaitas novērošanai” ietvaros.

Pieteikumu var nosūtīt pa pastu, iesniegt elektroniski vai klātienē, ievērojot sekojošo:

1) Pieteikumu iesniedz elektroniskā dokumenta formā, parakstot to ar drošu elektronisko parakstu un nosūtot uz e-pasta adresi iepirkumi@bmc.lv līdz **2021.gada 6.oktobra plkst. 10:00 (EEST).** Ja pieteikums vai tam pievienotie dokumenti ir parakstīti ar ārvalstīs izsniegtu drošu elektronisko parakstu, papildus jānorāda adrese, kurā var pārbaudīt elektronisko dokumentu, kas parakstīts ar drošu elektronisko parakstu.

2) Pieteikumu nosūta ierakstītā vēstulē pa pastu vai iesniedz personīgi slēgtā aploksnē APP "Latvijas Biomedicīnas pētījumu un studiju centrs", Rātsupītes iela 1 k-1, Rīga, LV-1067 līdz **2021.gada 6.oktobra plkst. 10:00 (EEST)**. Pasta sūtījumam jābūt nogādātam 3.5.2. punktā noteiktajā vietā un termiņā. Izsoles dalībnieks pats personīgi uzņemas nesavlaicīgas piegādes risku. Iesniedzot Pieteikumu klātienē, ar BMC iepriekš jāsaskaņo ierašanās laiks.

Izsoles objekta sākumcena: procentmaksājumi 5% (piecu procentu) apmērā no realizētās produkcijas gada apgrozījuma.

Par izsoles uzvarētāju tiks atzīts izsoles dalībnieks, kura piedāvātā izsolāmā objekta cena būs visaugstākā.